94/938/EY: Neuvoston päätös tehty 22 päivänä joulukuuta 1994, makrotaloudellisen täydentävän rahoitustuen myöntämisestä Algerialle



Virallinen lehti nro L 366 , 31/12/1994 s. 0028 - 0029

Suomenk. erityispainos Alue 11 Nide 37 s. 0278

Ruotsink. erityispainos Alue 11 Nide 37 s. 0278



NEUVOSTON PÄÄTÖS tehty 22 päivänä joulukuuta 1994, makrotaloudellisen täydentävän rahoitustuen myöntämisestä Algerialle (94/938/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, jonka se on tehnyt kuultuaan rahapoliittista komiteaa(1), ottaa huomioon Euroopan parlamentin lausunnon(2)sekä katsoo, että Algeria on toteuttanut vuodesta 1989 merkittäviä poliittisia ja taloudellisia uudistuksia ja on päättänyt omaksua markkinatalousjärjestelmän, yhteisöllä ja Algerialla on läheiset taloudelliset, poliittiset ja kulttuuriset siteet, joita on vahvistettu vuoden 1978 yhteistyösopimuksella, neuvosto on päätöksellä 91/510/ETY(3) myöntänyt Algerialle keskipitkän aikavälin lainan, jonka määrä on 400 miljoonaa ecua, tukeakseen Kansainvälisen valuuttarahaston (IMF) kanssa vuonna 1991 sovittua hallituksen mukauttamis- ja uudistusohjelmaa, ensimmäinen 250 miljoonan ecun erä vapautettiin tammikuussa 1992; toista 150 miljoonan ecun erän maksua lykättiin makrotalouden kehityksen ja rakenneuudistuksen edistyksen puutteiden vuoksi, Algeria on Pariisin klubiin kuuluvien velkojiensa kanssa päässyt sopimukseen julkisen velkansa laajasta uudelleenjärjestelystä ja siitä, että se neuvottelee kaupallisten velkojapankkiensa kanssa vastaavanlaisesta sopimuksesta, Algerian viranomaiset ovat pyytäneet täydentävää rahoitusapua Euroopan unionilta vuoden 1994/1995 talousohjelman tueksi; huolimatta tuesta, joka olisi voitu myöntää velan uudelleenjärjestelyllä, IMF:n ja Maailmanpankin rahoituksella sekä muiden lahjoittajien rahoitusavulla, rahoitustarve on noin 400 miljoonaa Yhdysvaltain dollaria ohjelman ajaksi, tämän ohjelman mukaisesti komissio on vapauttanut jäljelle jäävän päätöksessä 91/510/ETY säädetyn 150 miljoonan ecun erän; yhteisön täydentävän lainan myöntäminen Algerialle on toimenpide, joka on omiaan helpottamaan kyseisen maan vaikeuksia saada ulkopuolista rahoitusta ja tukemaan hallituksen uudistuspyrkimykseen liittyviä tavoitteita, avun pitäisi lisäksi helpottaa kyseisen maan sosiaalisten ja poliittisten ongelmien ratkaisua koska sillä tuetaan Algerian taloudellisen uudistuksen kehittymistä, komission olisi vastattava lainan hoitamisesta, ja perustamissopimuksessa ei määrätä tämän päätöksen soveltamiseksi muita toimivaltuuksia kuin 235 artiklassa olevat, ON PÄÄTTÄNYT SEURAAVAA: 1 artikla 1 Yhteisö myöntää Algerialle enintään 200 miljoonan ecun suuruisen keskipitkän aikavälin lainan korkeintaan seitsemäksi vuodeksi myötävaikuttaakseen sen maksutaseen tukemiseen ja varantojen vahvistamiseen. 2 Komissiolla on tätä varten yhteisön puolesta valtuudet lainata tarvittavat varat, jotka annetaan Algerian käyttöön lainana. 3 Komissio hoitaa tätä lainaa läheisessä yhteistyössä rahapoliittisen komitean kanssa ja tavalla, joka on sopusoinnussa IMF:n ja Algerian kesken tehtyjen sopimusten kanssa. 2 artikla 1 Komissiolla on valtuudet neuvotella Algerian viranomaisten kanssa rahapoliittista komiteaa kuultuaan lainaa koskevista talouspoliittisista ehdoista. Ehtojen on oltava 1 artiklan 3 kohdassa tarkoitettujen sopimusten mukaiset. 2 Komissio todentaa säännöllisin määräajoin yhteistyössä rahapoliittisen komitean kanssa ja läheisessä yhteistoiminnassa IMF:n kanssa, että Algerian talouspolitiikka on lainan tavoitteiden mukainen ja että lainaehdot täyttyvät. 3 artikla 1 Laina luovutetaan Algerian käyttöön kahdessa erässä. Lainan ensimmäinen erä maksetaan sen jälkeen, kun Algerian on todettu kehittyneen tyydyttävästi IMF:n kanssa tehdyn stand by -luottosopimuksen soveltamisessa ja jollei 2 artiklan 1 kohdan säännöksistä muuta johdu. 2 Toinen erä vapautetaan aikaisintaan kolme kuukautta ensimmäisen erän maksamisen jälkeen, jollei 2 artiklan 2 kohdan säännöksistä muuta johdu. 3 Varat maksetaan Algerian keskuspankille. 4 artikla 1 Edellä 1 artiklassa tarkoitetut lainananto- ja lainanottotoimenpiteet toteutetaan soveltamalla samaa arvopäivää, ja ne eivät aiheuta yhteisölle eräpäivän siirtoa, korko- tai valuuttariskiä eivätkä muuta kaupallista riskiä. 2 Algerian sitä pyytäessä komissio toteuttaa tarvittavat toimenpiteet varmistaakseen, että lainanehtoihin sisältyy lauseke takaisinmaksusta ennen eräpäivää ja että lauseketta voidaan soveltaa. 3 Algerian pyynnöstä, ja jos olosuhteet sallivat lainojen koron alenemisen, komissio voi rahoittaa uudelleen alunperin myöntämänsä lainat tai osan niistä tai mukauttaa uudelleen vastaavat rahoitusehdot. Uudelleenrahoitusta tai ehtojen uudelleen mukauttamista koskevat toimenpiteet toteutetaan 1 kohdassa määrätyin edellytyksin, ja näillä toimenpiteillä ei ole niiden kohteena olevien lainojen keskimääräistä laina-aikaa pidentävää eikä uudelleenrahoituksen tai ehtojen uudelleen mukauttamispäivänä maksamatta olevan senhetkisen vaihtokurssin mukaan ilmoitetun pääoman jäljellä olevaa määrää korottavaa vaikutusta. 4 Algeria vastaa kaikista yhteisölle tässä päätöksessä määrätyistä toimenpiteistä aiheutuneista kustannuksista. 5 Rahapoliittiselle komitealle ilmoitetaan 2 ja 3 kohdassa tarkoitettujen toimenpiteiden kulusta vähintään kerran vuodessa. 5 artikla Komissio antaa vähintään kerran vuodessa Euroopan parlamentille ja neuvostolle kertomuksen, johon sisältyy tämän päätöksen täytäntöönpanoa koskeva arviointi. Tehty Brysselissä 22 päivänä joulukuuta 1994, Neuvoston puolesta Puheenjohtaja H. SEEHOFER (1) EYVL N:o C 299, 27.10.1994, s. 16 (2) Lausunto annettu 15 päivänä joulukuuta 1994 (3) EYVL N:o L 272, 28.9.1991, s. 90